Нестандартный вариант

«Нестандартный вариант» () — беларускі рэп-гурт з Барысава (Мінская вобласць), заснаваны ў 1999 годзе.

 Гісторыя 

 1999 
Гурт утварыўся ўвосень 1998 года ў Барысаве. Першы выступ адбыўся ў мінскім клубе «Cosmopolitan» 8 красавіка 1999 года. Гэтая дата лічыцца днём нараджэння гурта. Удзельнікамі гурта ў той час былі: Базыль «Базыль» Садкоўскі, Дзмітрый «Кузэн» Кручок, Аляксандр «DJ Шлаг» Шалягін, Дзмітрый «Міх» Міхневіч і, самы малодшы Павел «Агурок» Кульша, якому тады было ўсяго 14 гадоў.

Улетку 1999 года «Кузэна» забіраюць у войска, а «Агурок» быў змушаны пакінуць гурт, з-за канфліктаў з бацькамі. Гурт працягвае працаваць утрох. Базыль паступае ў Беларускі нацыянальны тэхнічны ўніверсітэт на дзённае аддзяленне і пераязджае ў Мінск. Міх паступае ў той жа БНТУ на завочнае аддзяленне і ўладкоўваецца на працу слесарам у прэсавы цэх Мінскага трактарнага заводу. DJ Шлаг застаецца працаваць у Барысаве.

12 лістапада 1999 года гурт выпускае дэбютны live-альбом «Не по Госту», запісаны ў дамашніх умовах, як рэпетыцыйнае дэма. Афіцыйны тыраж склаў усяго 50 касет. Адначасова гурт пачынае актыўную канцэртную дзейнасць па гарадах Беларусі.

На фэсце «Хіп-Хоп Нацыя 1999», які праходзіў у мінскім клубе «Рэзервацыя», гурт атрымаў намінацыю «Лепшая маладая рэп-група».

 2000 
2000 год «Нестандартны Варыянт» правёў сумесна з прадзюсарам Аляксеем Воранавым (пазней прадзюсар гурта «Краски»). У гэтым жа годзе Аляксей Воранаў выпусціў першы ў гісторыі зборнік беларускай рэп-музыкі «Beat Sound#1», у якую ўвайшоў першы студыйны трэк «Нестандартнага Варыянту» — «Легче Станет».

На фэсце «Хіп-Хоп Нацыя 2000» група становіцца «Лепшай рэп-групай году».

У верасні 2000 гурт упершыню выступіў за межамі Беларусі — на найбуйнейшым хіп-хоп фэсце былога СССР — «Adidas Streetball Challenge 2000», які праходзіў у Маскве. Там рэперы пазнаёміліся з такімі расійскімі і ўкраінскімі камандамі, як: Каста, ЮГ, ТНМК, Дерево Жизни, D.O.B., Многоточие і іншымі.

Гурт упершыню прымаў удзел у эфірах моладзевых тэле- і радыёпраграм.

У сувязі з тэрміновай службай у войску гурт пакідае DJ Шлаг.

 2001—2003 
Гурт спыняе працу з Аляксеем Воранавым і знаёміцца з гукарэжысёрам Алегам Воранавым, і разам з ім на студыі «Скат» запісваюць некалькі трэкаў для альбома «Не как Все...». Аднымі з першых былі запісаныя «Бомж», «Холод» і «Не Последнее Слово».

У 2001 годзе ў гурт вяртаецца DJ Шлаг і пераязджае ў Мінск. Сумесна з Міхам пачынаецца праца над трэкам «Проездной».

У 2002 годзе гурт праходзіць конкурсныя адборы і атрымлівае запрашэнне на ўдзел у двух найбуйнейшых рэп-фестывалях Расіі «Rap Music'2002» (Санкт-Пецярбург) і Украіны «In Da House'2002».

Выходзіць легендарная серыя зборнікаў беларускага рэпу «Хіп-Хоп Нацыя 1, 2, 3», на кожным з якіх быў прадстаўлены трэк гурта «Нестандартный Вариант».

Увосень 2002 года Міхам, сумесна з Фрэйдам «IQ48», Тимо і Small’ам, была створаная Беларуская Рэп Асацыяцыя (БРАТ info), якая была накіраваная на развіццё хіп-хоп (пераважна рэп-музыкі) культуры па ўсёй Беларусі.

Трэкі «Нестандартнага Варыянту» выходзяць на шматлікіх беларускіх, расійскіх, украінскіх і нямецкіх зборніках.

Ідзе праца над сумесным трэкам «Паветраны шар» (рэмікс песні гурта N.R.M.), у якой акрамя гурта «Нестандартный Вариант» прынялі ўдзел: IQ48, і сам Лявон Вольскі.

 2009 
У 2009 гурт браў удзел у беларускамоўным праекце «Тузін. Перазагрузка» з перакладам уласнай песні «У небе».

 2010—2011 
У 2010 годзе гурт атрымаў «Рок-карону» ў намінацыі «Рэп-праект году»У краіне журавін з'явіліся новыя рок-каралі (+фота/+відэа) / Experty.by, музыкі даюць шматлікія канцэрты, аднак новы матэрыял не пішуць. У ліпені 2010 года музыкі абвясцілі пра творчы адпачынак."Нестандартны варыянт" бярэ творчы адпачынак / Experty.by Аднак ужо ў наступным годзе гурт спыняе сваё існаванне.Распалась группа "Нестандартный Вариант" / Experty.by

 Дыскаграфія 

 Альбомы 
 Не по ГОСТу (live-альбом, 1999)
 Не как Все… (2004)
 Еле слышно (2008, West Records)

 Удзел у зборніках 
 Viza Незалежнай Рэспублікі Мроя (2003)
 Тузін. Перазагрузка (2009)

 Склад 
У асноўны склад гурта афіцыйна ўваходзілі 2 асобы — Дзмітрый «Міх» Міхневіч і Базыль «Базыль» Садкоўскі. На канцэртах з імі выступаў DJ X-Fader.

 Спасылкі 
 Нестандартный вариант на Last.fm

Катэгорыя:Хіп-хоп-гурты Беларусі
Катэгорыя:Музычныя калектывы, якія з’явіліся ў 1999 годзе
Катэгорыя:Музычныя калектывы, якія зніклі ў 2011 годзе
Катэгорыя:Гурты Барысава